《续桃符句》
宋代·刘子寰

腊雪冲风得快晴，闲檐日暖引经行。旧山忽趁林疏出，新水还从冻解生。

村巷岁除声寂寞，花梢春到色精明。桃符只被诗催换，自笑衰翁未老成。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。